ธปท.ชี้ตลาดเงินผันผวนแต่ค่าบาทมีเสถียรภาพ
ธปท.ชี้เงินบาทค่อนข้างมีเสถียรภาพ แม้ตลาดการเงินโลกผันผวน ยอมรับเข้าไปดูแลบ้างแต่ไม่มาก ด้านธนาคารไทยพาณิชย์คาดเงินบาทมีแนวโน้มอ่อนค่าลงต่อ
9 ส.ค. 2554

ธปท.ชี้เงินบาทค่อนข้างมีเสถียรภาพ แม้ตลาดการเงินโลกผันผวน ยอมรับเข้าไปดูแลบ้างแต่ไม่มาก ด้านธนาคารไทยพาณิชย์คาดเงินบาทมีแนวโน้มอ่อนค่าลงต่อ 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าว่า ในขณะนี้ยังไม่เห็นเงินทุนต่างชาติไหลออกจากไทย แม้ตลาดเงินค่อนข้างจะผันผวน โดยค่าเงินบาทไทยก็ไม่ได้เคลื่อนไหวมาก มีการปรับแข็งค่าขึ้นและอ่อนค่าลงบ้าง แต่ไม่เคลื่อนไหวเปลี่ยนแปลงมาก เนื่องจากตลาดการซื้อขายมีทั้งความต้องการซื้อและขายเงินบาททำให้เงินบาทเคลื่อนไหวค่อนข้างมีเสถียรภาพ ทำให้ธปท.ไม่ต้องเข้าไปดูแลมากเท่าไร
"ปัญหาเศรษฐกิจสหรัฐฯและการปรับลดอันดับเครดิตสหรัฐฯ ซึ่งมีแนวโน้มจะยืดเยื้อมีผลต่อค่าเงินบาทออย่างไรบ้างนั้น เท่าที่ดูในช่วง 2 วันนี้ ค่าเงินบาทก็เป็นปฎิกิริยาที่พอจะคาดการณ์กันได้อยู่แล้วว่า นักลงทุนต่างๆ น่าจะขายหุ้นในตลาดเกิดใหม่บ้าง ซึ่งจะเห็นได้จากราคาหุ้นปรับตัวลดลง ส่วนผลต่อสกุลเงิน ตอนแรกคาดการณ์กันว่าสกุลเงินจะอ่อนตัวลง ซึ่งสกุลตางๆก็อ่อนตัวลง แต่ค่าเงินบาทไทยอ่อนลงไม่มาก เพราะค่อนข้างมีเสถียรภาพ"นายประสาร กล่าว
ด้านนักค้าเงินธนาคารไทยพาณิชย์ กลว่าวว่า ค่าเงินบาทในขณะนี้เคลื่อนไหวอยู่ที่ระดบ 29.93 บาทต่อเหรียญสหรัฐ โดยการเคลื่อไหววันนี้ค่อนข้างผันผวนตามตลาดหุ้นที่ปรับลดลงและความไม่มั่นใจของนักลงทุน ทำให้มีนักลงทุนบางส่วนหันกับไปถือสกุลเหรียญสหรัฐ ทั้งนี้ค่าเงินบาทวันนี้เปิดตลาดช่วงเช้าที่ระดับ 29.95 บาทต่อเหรียญสหรัฐ ระหว่างวันปรับแข็งค่าสุดที่ระดับ 29.03 บาทต่อเหรียญสหรัฐ และอ่อนคาสุดที่ระดับ 29.96 บาทต่อเหรียญสหรัฐ 
"เงินบาทวันนี้ค่อนข้างผันผวน ตามสกุลเงินเหรียญสหรัฐและภาวะเศรษฐกิจดตลาดโลกที่ยังไม่แน่นอน โดยเงินบาทเคลื่อนไหวผันผวนมาก แต่ยังมีแนวโน้มไปในทางอ่อนค่าลง ตามทิศทางสกุลเงินในภูมิภาค" นักค้าเงินธนาคารไทยพาณิชย์กล่าว